JeugPro - Solidariteit Jeug
Ek is op skool
Ek het werk, wat nou?
Ek wil myself verbeter
Jou Loopbaan Begin Vandag.
Welkom by JeugPro!
Is jy tussen 18 en 25 jaar oud? Dan is JeugPro vir jou!
JeugPro is ´n intreelidmaatskap wat Solidariteit ingestel het sodat jy van die begin af teen ´n bekostigbare prys in die werksomgewing ondersteun kan word.
Intreelidmaatskap is ´n belangrike skakel tussen jou as Jeug-lid en die vakbondlede en is juis daar om bystand te lewer in die oorgangstydperk tussen skool en studie, of skool en werk. Ons wil jou graag help om jou voete te vind en jou dan op jou loopbaanpad vergesel.
JeugPro bied spesifieke voordele teen slegs R50 per maand. Bepalings en voorwaardes geld by elkeen van die spesifieke voordele.
Dit beteken dat jy regsadvies by Solidariteit kan kry as jy ´n probleem in die werksplek het. Ons sal jou egter nie kan verteenwoordig indien die kwessie verder gevoer word nie.
Met jou lidmaatskap kan jy by een van twee uitgesoekte vakansieoorde gaan vakansie hou. Kry tot 20% korting by Santana Strand-vakansieoord op Margate se hoofstrand, of by Kokoriba naby Brits in die Bosveld. Die voordeel geld nie vir Paasnaweek en vanaf 1 Desember tot 10 Januarie nie.
Jy het die geleentheid om kursusse teen afslag by S-leer en Akademia te volg. By S-leer geld ´n korting tot en met 40% vir voortgesette opleiding, en by Akademia word ´n korting tot en met 20% op kursusse aangebied. Bepalings en voorwaardes geld.
Toegang tot beroepsgildes
Die Solidariteit Beroepsgilde vir jou spesifieke beroep word jou tuiste in jou beroepsgemeenskap, hou jou op hoogte van aktuele sake in jou beroep en bied jou toegang tot verdere kennis asook waardevolle raad.
Beplan jou finansiële toekoms met die insette van ´n deskundige.
Dekking vir een jaar
JeugPro bied jou die geleentheid om jou voete te vind terwyl jy kennis opdoen oor die voordele van ´n vakbond en jou regte in die werksplek voordat jy oorskakel na volwaardige Solidariteit-lidmaatskap.
Waarom het jy JeugPro nodig?
Werksbeskerming is noodsaaklik vir enigeen wat ´n werk het of met ´n werk begin. Met jou JeugPro-lidmaatskap het jy bekostigbare werksbeskerming en toegang tot inligting rakende jou regte as jongmens in die werksplek.
Die behoefte vir hierdie kategorie het ontstaan by jongmense wat, onder andere as deel van hul studie, praktiese opleiding moet doen. Hulle benodig ´n mate van arbeidsregbystand, maar het nie noodwendig die fondse om die volle lidmaatskapbedrag vir Solidariteit betaal nie. Met JeugPro voorsien ons in hierdie behoefte terwyl ons ook soveel meer vir die jong werkende persoon bied.
Verskeie klagtes het Solidariteit Jeug bereik waarin dit duidelik geword het dat jongmense, soos onder andere klerke, dikwels die slagoffers van uitbuiting in die werksplek is. As gevolg van desperaatheid om ´n indruk te maak of ´n permanente aanstelling te bekom, is klerke dikwels bereid om take te verrig wat nie in hul kontrakte ingesluit is nie, of onder omstandighede te werk wat nie wettig is nie.
JeugPro gaan jou leer om met selfvertroue in hierdie moeilike situasies op te tree en jou toerus met kennis oor jou regte in die werksplek met die klem op hoe belangrik dit is om aan ´n vakbond te behoort.
Bepalings en voorwaardes | Kontak Ons | © 2017 Solidariteit